Satilar kula ing donya, gêgancênganinggêgancanganing. budi ingkang sampun kula rakit rumiyin. Punika ingkang badhe anarik kula katunggilakên kalihan suksmaning para linangkung, ingkang budinipun sampun nate salanggapan kalihan kula, rikala kula taksih kinurung ing badan wadhak, dados kula badhe kalêbêt ing wicalanipun para ali budi tuwin para juru ngarang, ingkang rumiyin sami kados guru kula, kala kula taksih gêsang wontên ing donya, salajêngipun saking anggèn kula salanggapan wau kula sagêt angsal paedah sakalangkung kathah, jalaran saking piwulangipun.